stanford-oval/wikipedia huggingface dataset:
Allan Kardec

Allan Kardecin muotokuva, L'Illustration -lehdessä vuonna 1869.
Allan Kardec, oikealta nimeltään Hippolyte Léon Denizard Rivail, (3. lokakuuta 1804 – 31. maaliskuuta 1869) oli ranskalainen opettaja, joka nykyään tunnetaan spiritistinä.
Rivail syntyi Lyonissa Ranskassa 1804. Hän oli Johann Pestalozzin Sveitsissä sijaitsevan koulun oppilas ja myöhemmin myös hänen työtoverinsa. Palattuaan Ranskaan hän käänsi saksankielisiä opetukseen ja moraaliin liittyviä teoksia ranskaksi, muun muassa François Fénelonin kirjoittamia kirjoja. Vuosina 1835–1840 hän myös järjesti ilmaisia kursseja vähäosaisille kotonaan Sèvres kadulla. Hän opetti muun muassa matematiikkaa, fysiikkaa, kemiaa, astronomiaa, fysiologiaa, vertailevaa anatomiaa ja ranskan kieltä. Hän myös levitti tietoa Pestalozzin kasvatusteorioista, ja hänellä oli suuri vaikutus opetusjärjestelmän uudistukseen Ranskassa ja Saksassa.
Rivailin ollessa jo yli viisikymmentä hän kiinnostui spiritismistä ja alkoi tehdä aiheesta omaa tutkimusta. Vuonna 1858 huhtikuun 1. hän perusti ensimmäisen spiritistisen yhdistyksen. Hän alkoi työskennellä meedioiden kanssa ja laati listan kysymyksiä, jotka heidän piti esittää hengille. Vuonna 1857 Rivail julkaisi (nimellä Allan Kardec) ensimmäisen spiritismiä käsittelevän kirjansa Le Livre des Esprits, joka käsitti 1 019 kysymystä koskien henkien olemusta sekä henkimaailmaa ja sen suhdetta fyysiseen maailmaan. Tätä seurasi vielä joukko muita spiritismiä käsitteleviä kirjoja, joita Kardec julkaisi kuolemaansa saakka.
Hän alkoi myös luokitella ilmiöitä ja osoitti että monet asiat joita oli pidetty yliluonnollisina olivat luonnonlakeja. Hän laati systemaattisen opin ja alkoi kutsumaan sitä spiritismiksi, myöhemmin se levisi laajalle. Hänen mukaansa elämää esiintyy maailmankaikkeudessa eri tasoilla, henkimaailmassa on hyviä ja pahoja henkiä, mutta kaikki henkiolennot kulkevat kohti täydellisyyttä. Hänen opillaan on edelleenkin kannattajia koska vuonna 2013 Suomessakin rekisteröitiin Allan Kardecin opin ystävät ry -niminen yhdistys.
Teokset

Cours pratique et théorique d’arithmétique (1824)
Plan proposé pour l’amélioration de l’éducation publique (1828)
Catéchisme grammatical de la langue française (1848)
Le Livre des Esprits (Henkien kirja), 1857
Le Livre des Médiums (Meedioiden kirja), 1861
L’Évangile selon le Spiritisme (Evankeliumi spiritismin mukaan), 1864
Le Ciel et L’Enfer (Taivas ja helvetti), 1865
La Genèse (Genesis), 1868
Aiheesta muualla

Kuvia tai muita tiedostoja aiheesta Allan Kardec Wikimedia Commonsissa
Kardec, Allan: Spiritismi lyhyesti, tiivistelmä Henkien Kirjan opetuksista ja niiden opetuksista  2010. International Spiritist Council. Arkistoitu 22.7.2018. Viitattu 22.7.2018.
Lohtaja, Kirsi: Genesis - Ihmeet ja ennustukset spiritismin mukaan , Allan Kardec Ultra -lehti. Arkistoitu 21.10.2017. Viitattu 22.7.2018.
Allan Kardec ja Spiritismi (suomeksi)
Who was Allan Kardec? Kardec Spiritist Society. Arkistoitu 15.6.2018. Viitattu 22.7.2018 (englanniksi).
Allan Kardec Educational Center (englanniksi)
Allan Kardec Biographic Information (Arkistoitu – Internet Archive) (englanniksi)
The Spirits' book (Arkistoitu – Internet Archive) (pdf file) (englanniksi)
Valo (kirja)

| Valo> Light |
| --- | --- |

Alkuperäisteos
Kirjailija:  M. John Harrison
Kieli:  englanti
Genre:  Science fiction
Kustantaja:  Gollancz
Julkaistu:  2002
Sivumäärä:  336
ISBN:  0-575-07025-0
Suomennos
Suomentaja:  Hannu Tervaharju
Kustantaja:  Like
Julkaistu:  2004
Sivumäärä:  358
ISBN:  952-471-390-X
Löydä lisää kirjojaKirjallisuuden teemasivulta
Valo (eng. Light) on M. John Harrisonin kirjoittama, vuonna 2002 julkaistu science fiction -romaani. Teos ilmestyi suomeksi vuonna 2004 ja voitti Tähtivaeltaja-palkinnon. 
Valossa Harrison palasi science fictionin ja avaruusoopperan pariin kirjoitettuaan vuosia mainstream-kirjallisuutta.
Valon taustaa

Valo oli Harrisonin paluu science fictionin pariin. Kirjailija on kertonut, että ei ollut pitkään aikaan kirjoittanut avaruusooppera ja pohti, että voisi olla mielenkiintoista kirjoittaa kyseistä science fictionin alalajia. Valossa Harrison pyrki myös yhdistämään scifin valtavirtakirjallisuuteen. Myös Iain M. Banksin uutuusteos, jossa Banks yhdisti tarinan langat toisiinsa vasta viimeisessä lauseessa, innosti Harrisonia. Edellisessä avaruusoopperassaan The Centauri Device Harrison oli pyrkinyt tuhoamaan koko lajityypin.
Harrison on sanonut, että Valolla on ollut myös merkitystä hänen henkilökohtaiseen elämäänsä. Kirjailija koki vuosien ajan itsensä vihaiseksi ja kiipeili vuorilla paetakseen todellisuutta. Hän myös piti kirjoitustensa tarkoituksena taistella kirjallisuutta vastaan.  Valon kirjoitettuaan Harrison totesi teoksensa vapauttaneen hänet tekemään mitä tahtoo ja sanoi, ettei enää koe olevansa vihainen.
Juoni

Valossa Michael Kearny -niminen tappaja ja fyysikko pakenee häntä vaanivaa varjoa ja koittaa hoitaa suhdetta entiseen naisystäväänsä Annaan. Yhdessä Brian Taten kanssa Kearny on kehittänyt kvanttiteoriaa siten, että sen avulla voidaan kehittää uudenlaisia avaruusaluksia.
Tulevaisuudessa Seria Mau Genlicher etsii tapaa palata ihmiseksi. Seria Mauta on käytetty seksuaalisesti hyväksi hänen lapsuudessaan ja tyttö on antanut kytkeä itsensä avaruusalukseen.
Ed Chinese on Seria Maun ajassa elävä entinen seikkailija, nykyinen narkomaani, joka joutuu monien seikkailuiden jälkeen päätyy pienelle asteroidille, missä hän tapaa Kearnyn pelkäämän varjon, joka osoittautuu muukalaisrodun edustajaksi. Kyseinen rotu on luonut ihmiset tutkiakseen "singulariteettia ilman tapahtumahorisonttia". Kirjan lopussa Ed ja avaruusolento lähtevät tutkimaan kyseistä ilmiötä.
Hieman ennen Edin saapumista asteroidille myös Kearny ja Seria Mau ovat käyneet siellä. Ensimmäisen varjo on kaapannut omasta ajastaan ja tuonut katsomaan singulariteettia. Toisen varjo taas on leikkauksella palautunut ihmiseksi.
Vastaanotto

Harrison oli kirjan julkaisusta huolissaan, sillä hän pelkäsi, että lukijat eivät ymmärtäisi Valoa ja kirjan ensipainos oli pieni. Valo kuitenkin keräsi ilmestyttyään kiitosta niin kriitikoilta kuin muilta kirjailijoiltakin ja voitti Suomessa vuoden 2005 Tähtivaeltaja-palkinnon.
Teemat

Monien muiden Harrisonin kirjojen tapaan Valo käsittelee eskapismia. Myös viattomuuden saaminen takaisin on Valon tärkeitä teemoja, päinvastoin kuin monissa muissa Harrisonin kirjoissa.
Valo pohtii myös elämän tarkoitusta, yksilön osaa maailmankaikkeudessa ja minuutta.
Aiheesta muualla

Iain Banks: Into the 10th dimension. The Guardian 2.11.2002. (englanniksi)
Adam Roberts: Light. Infinity plus 2.11.2002. (englanniksi)
Patrick Hudson: Light (Arkistoitu – Internet Archive). Zone-sf.com 2002. (englanniksi)
Jussi Ahlroth: Mielessä säteilevä valo[vanhentunut linkki]. Helsingin sanomat 5.1.2005.
Tähtivaeltaja-palkinnon perustelut.
Tuomari (elokuva)

| Tuomari> The Punisher |
| --- | --- |

Ohjaaja:  Jonathan Hensleigh
Käsikirjoittaja:   Jonathan Hensleigh  Michael France 
Tuottaja:   Avi Arad  Gale Anne Hurd 
Säveltäjä:  Carlo Siliotto
Kuvaaja:  Conrad W. Hall
Leikkaaja:  Steven Kemper
Pääosat:   Thomas Jane  John Travolta  Rebecca Romijn-Stamos  Will Patton  Ben Foster 
Valmistustiedot
Valmistusmaa:  Yhdysvallat
Tuotantoyhtiö:   Yhdistynyt kuningaskunta Lions Gate Films  Euroopan unioni Columbia Pictures 
Levittäjä:  Lionsgate Films Netflix
Ensi-ilta:  2004
Kesto:  124 min
Alkuperäiskieli:  englanti
Budjetti:  13 500 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Tuomari (The Punisher) on Jonathan Hensleighin ohjaama Marvel Comicsin sarjakuviin perustuva supersankarielokuva vuodelta 2004. Se kertoo sarjakuvahahmo tuomarista, jota esittää Thomas Jane.
Juoni

Entisellä Delta Forcen operaattorilla ja FBI:n agentilla, Frank Castlella oli kaikki; rakastava perhe, hieno elämä ja tulossa oli rauhallinen työ. Viimeisellä tehtävällään Castle soluttautui asekauppoihin. FBI:n saapuessa paikalle, he kuitenkin joutuvat ampumaan yhden kaupassa mukana olleista rikollisista. Tämä ilmenee kuuluisan rikollispomon, Howard Saintin toiseksi pojaksi ja Saint alkaa välittömästi hautomaan kostoa.
Saatuaan Castlen henkilöllisyyden selville Saint lähettää joukkonsa tappamaan hänet perheineen. Castle joutuu todistamaan perheensä kuoleman mutta jää itse henkiin. Tästä lähtien hän alkaa toteuttaa kostoaan Saintille pettyneenä lakiin ja poliisien toimintaan. Käyttäen kaikkia 20 vuoden aikana oppimia taitojaan Castle aloittaa nerokkaan ja strategisen hyökkäyksen, joka päättyy elokuvan lopussa viimeiseen välienselvittelyyn. Castle saa huijattua Saintin tappamaan parhaan ystävänsä ja vaimonsa tappaen sitten kaikki Saintin liittolaiset ja lopulta itse Saintin. Castle kuitenkin päättää jatkaa taisteluaan pahantekijöitä vastaan, vaikka on jo saanut rangaista Saintia.
Näyttelijät

| 0 | 1 | 2 |
| --- | --- | --- |
|  Thomas Jane  | … |  Frank Castle / Tuomari   |
|  John Travolta  | … |  Howard Saint   |
|  Will Patton  | … |  Quentin Glass   |
|  Rebecca Romijn  | … |  Joan   |
|  Ben Foster  | … |  Spacker Dave   |
|  John Pinette  | … |  Bumpo   |
|  Samantha Mathis  | … |  Maria Elizabeth Castle   |
|  Marcus Johns  | … |  Will Castle   |
|  Russell Andrews  | … |  Agentti James Weeks   |
|  James Carpinello  | … |  Robert Saint, John Saint   |
|  Laura Harring  | … |  Livia Saint   |
|  Eddie Jemison  | … |  Micky Duka   |
|  Eduardo Yáñez  | … |  Mike Toro   |
|  Omar Avila  | … |  Joe Toro   |
|  Kevin Nash  | … |  Ryssä   |
|  Mark Collie  | … |  Harry Heck   |
|  Roy Scheider  | … |  Frank Castle, Sr.   |
Aiheesta muualla > Arvostelut

Ilja Rautsi: The Punisher (2004)  6.6.2004. Elitisti.
Antti Harju

Antti Harju (s. 1978) on suomalainen suunnistaja. Hänen paras saavutuksensa MM-kilpailuissa on pitkän matkan 25. sija Århusin MM-kilpailuissa 2006. EM-kilpailuissa hänen paras saavutuksensa on pitkän matkan 28. sija Roskilden EM-kilpailuissa 2004. Suunnistuksen maailmancupin kokonaiskilpailussa Harjun paras saavutus on 28. sija vuodelta 2004. Yksittäisessä maailmancupin osakilpailussa hänen paras saavutuksensa on 13. sija Dresdenin pitkältä matkalta vuodelta 2004. Nuorten MM-kilpailuissa hänen paras saavutuksensa on pitkän matkan 12. sija vuodelta 1997. Harju on voittanut Jukolan viestin Kalevan Rastin joukkueessa kaksi kertaa vuosina 2004 ja 2005.
Udinese Calcio

Stadio Friuli Mestarien liigan ottelussa kaudella 2006
Udinese Calcio on italialainen jalkapalloseura, joka pelaa maan pääsarjassa Serie A:ssa. Sen kotikaupunki Udine sijaitsee lähellä Slovenian rajaa. Seuran lempinimiä ovat Bianconeri (mustavalkoiset), Zebrette (pikkuseeprat), Friulani ja Udin etenkin paikallisten puhekielessä.
Udinese Calcio perustettiin vuonna 1896 osana Società Udinese di Ginnastica e Schermaa. Ensimmäisellä kaudellaan seura voitti Kansallisen voimisteluliiton (FGNI) järjestämän alueturnauksen. Jotkut pitävät tätä Italian ensimmäisenä jalkapallomestaruutena, mutta sitä ei ole kuitenkaan ikinä virallisesti tunnustettu.
Udinese nousi ensimmäisen kerran Serie A:han vuonna 1950 ja saavutti toistaiseksi parhaan sijoituksensa vuonna 1955, jolloin se oli peräti toinen. Udinese Calcio putosi pääsarjasta 1961–62 ja nousi sinne takaisin vasta vuonna 1979, vietettyään vuosia alasarjoissa, Serie C:ssäkin jopa 14 kautta. Sen jälkeen joukkue on ollut enimmäkseen Serie A:ssa käyden välillä Serie B:ssä. Kaudella 1997–98 Udinese Calcio sijoittui Serie A:ssa kolmanneksi, mikä on paras sijoitus sitten vuoden 1955. Kaudella 2005–06 joukkue pääsi ensimmäistä kertaa karsimaan Mestarien liigaan, kun se oli edellisenä kautena sijoittunut Serie A:ssa neljänneksi. Udinese Calcio eteni lohkovaiheeseen, mutta jäi lohkonsa kolmanneksi eikä päässyt kilpailussa jatkoon, vaan sai lohdutuspaikan UEFA Cupiin.
Saavutukset

Mestarien liigan lohkovaiheessa 2005–06
Useita UEFA Cup -osallistumisia
Intertoto Cupin voitto 1999–2000
Serie A -pronssia 1997–98
Serie A -nousut: 4 (1955–56, 1978–79, 1988–89 ja 1991–92)
Serie B -nousut: 3 (1938–39, 1948–49 ja 1977–78)
Serie C -cupin voitto 1978
Mitropa Cupin voitto 1980
Entisiä pelaajia

Márcio Amoroso
Stephen Appiah
Abel Balbo
Oliver Bierhoff
Vincent Candela
Franco Causio (maailmanmestari 1982 pelatessaan Udinesessa)
Morgan De Sanctis
Luigi Del Neri
David Di Michele
Antonio Di Natale
Maurizio Domizzi
Roman Eremenko
Stefano Fiore
Giuliano Giannichedda
Al-Saadi al-Gaddafi
Thomas Helveg
Vincenzo Iaquinta (maailmanmestari 2006 pelatessaan Udinesessa)
Carsten Jancker
Marek Jankulovski
Martin Jørgensen
Sulley Ali Muntari
Giampiero Pinzi
David Pizarro
Nestor Sensini
Johan Walem
Zico
Dino Zoff
Entisiä valmentajia

Stefano Colantuono
Serse Cosmi
Gianni De Biasi
Luigi Delneri
Giovanni Galeone
Luca Gotti
Francesco Guidolin
Roy Hodgson
Giuseppe Iachini
Alberto Malesani
Pasquale Marino
Luciano Spalletti
Andrea Stramaccioni
Igor Tudor
Julio Vélazquez
Alberto Zaccheroni
Aiheesta muualla

Wikimedia Commonsissa on kuvia tai muita tiedostoja aiheesta .
Seuran kotisivu (italiaksi)
Serie A 2024–2025
Atalanta |  Bologna |  Cagliari | Como |  Empoli |  Fiorentina |  Genoa |  Inter |  Juventus |  Lazio |
  Lecce |  Milan | Monza |  Napoli |  Parma |  Roma |  Torino |  Udinese | Venezia |  Verona
Anne-Sophie Pelletier

| Anne-Sophie Pelletier |
| --- | --- |

Euroopan parlamentin jäsen
 2.7.2019–15.7.2024  
Ryhmä:  GUE/NGL-ryhmä
Henkilötiedot
Syntynyt: 5. helmikuuta 1976 (ikä 48) Besançon, Ranska
Kansalaisuus:  ranskalainen
Tiedot
Puolue:  sitoutumaton
Muut puolueet:  Alistumaton Ranska (2019–2023)
Anne-Sophie Pelletier (s. 5. helmikuuta 1976 Besançon, Ranska) on ranskalainen vasemmistopoliitikko. Pelletier on puoluekannaltaan sitoutumaton ja aikaisemmin hän on edustanut  Alistumaton Ranska-puoluetta. Pelletier toimi Euroopan parlamentin jäsenenä vuosina 2019–2024. Hän edusti Euroopan parlamentissa vasemmistoryhmää.
Aiheesta muualla

Kuvia tai muita tiedostoja aiheesta Anne-Sophie Pelletier Wikimedia Commonsissa
Anne-Sophie Pelletier Euroopan parlamentin jäsenet. Euroopan parlamentti.
Andy Turner

| Mitalit | Mitalit | Mitalit |  |
| --- | --- | --- | --- |
|  Andy Turner EM-kilpailuissa 2010. |  Andy Turner EM-kilpailuissa 2010. |  Andy Turner EM-kilpailuissa 2010. |  |
Maa:   Yhdistynyt kuningaskunta
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | 110 m aitajuoksu |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | 110 m aitajuoksu |  |
|  Pronssia | Göteborg 2006 | 110 m aitajuoksu |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Delhi 2010 | 110 m aitajuoksu |  |
|  Pronssia | Melbourne 2006 | 110 m aitajuoksu |  |
Andrew Steven Malcolm "Andy" Turner (s. 19. syyskuuta 1980 Chelmsford, Essex) on englantilainen 110 metrin aitajuoksija.
Turner karsiutui alkuerissä Ateenan olympialaisissa 2004. Hän sai 2006 pronssia sekä Melbournen Kansainyhteisön kisoissa ajalla 13,62 että Göteborgin EM-kilpailuissa ajalla 13,52. Lisäksi hän sijoittui toiseksi Euroopan cupin superliigassa. Seuraavana vuonna hän oli neljäs Birminghamin sisäratojen EM-kilpailujen 60 metrin aitajuoksussa ja jälleen toinen Euroopan cupin superliigassa. Osakan MM-kilpailuissa hän karsiutui välierissä ja Pekingin olympialaisissa 2008 puolivälierissä.
Turner sijoittui neljänneksi Torinon sisäratojen EM-kilpailuissa 2009. Saman vuoden Euroopan joukkuemestaruuskilpailuissa hän voitti 110 metrin aitajuoksun ajalla 13,42. Berliinin MM-kilpailuissa hän karsiutui alkuerissä. Turner voitti Euroopan joukkuemestaruuskilpailujen 110 metrin aitajuoksun myös 2010. Barcelonan EM-kilpailuissa hän voitti kultaa ajalla 13,28. Maanosien cupissa hän sijoittui toiseksi. Delhin Kansainyhteisön kisoissa hän voitti mestaruuden ajalla 13,38.
Turner voitti Euroopan joukkuemestaruuskilpailujen 110 metrin aitajuoksun 2011. Hän sijoittui saman vuoden Daegun MM-kilpailuissa alun perin neljänneksi ajalla 13,44, mutta nousi Dayron Roblesin hylkäyksen myötä kolmanneksi. Lontoon olympialaisissa 2012 hän karsiutui 110 metrin aitajuoksun välierissä.
Ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,32 | Manchester | 17. toukokuuta 2009 |
| 200 m | 20,93 | Manchester | 16. heinäkuuta 2006 |
| 110 m aj | 13,22 | Lausanne | 30. kesäkuuta 2011 |
Ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 6,79 | Pireus | 25. helmikuuta 2009 |
| 200 m | 20,90 | Sheffield | 13. helmikuuta 2011 |
| 50 m aj | 6,65 | Tukholma | 21. helmikuuta 2008 |
| 60 m aj | 7,55 | Sheffield | 11. helmikuuta 2007 |
Andienkirjotikka

| Andienkirjotikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Kääpiötikat Veniliornis
Laji::  lignarius
Kaksiosainen nimi
 Veniliornis lignarius  (Molina, 1782) 
Synonyymit
 Picoides lignarius 

Katso myös
   Andienkirjotikka Wikispeciesissä   Andienkirjotikka Commonsissa 
Infobox OKNimi-testi OKIUCN-testi OK: 
Andienkirjotikka (Veniliornis lignarius) on eteläamerikkalainen tikka. Sen esiintymisalue käsittää Bolivian keski- ja eteläosan, Chilen keski- ja eteläosat sekä Argentiinan pohjois- ja lounaisosat. Se voidaan luokitella myös kirjotikkojen (Picoides) sukuun. Juan Ignacio Molina kuvaili lajin holotyypin Chilestä vuonna 1782.
Andienhyyppä

| Andienhyyppä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Hyypät Vanellus
Laji::  resplendens
Kaksiosainen nimi
 Vanellus resplendens  (Tschudi, 1843) 
Katso myös
   Andienhyyppä Wikispeciesissä   Andienhyyppä Commonsissa 
Infobox OKNimi-testi OKIUCN-testi OK: 
Andienhyyppä (Vanellus resplendens) on eteläamerikkalainen kahlaaja. Sen elinympäristö käsittää Andien rinteet Kolumbian lounaisosista Chilen pohjoisosiin ja Luoteis-Argentiinaan. Lajin holotyypin kuvaili Johann Jakob von Tschudi Perun Andeilta 1843.
Amen Ra Films

| Amen Ra Films |
| --- | --- |
Yritysmuoto:  yksityinen
Perustettu:  8. tammikuuta 1992
Puheenjohtaja:  Wesley Snipes
Kotipaikka:  Beverly Hills, Kalifornia
Toimiala:  elokuvat ja televisio
Infobox OKVirheellinen NIMI-arvo: 
Amen Ra Films on yhdysvaltalainen tuotantoyhtiö, joka on keskittynyt tuottamaan elokuvia. Yhtiön perusti Wesley Snipes vuonna 1992. Se yhteistuotti muun muassa kolme Blade-elokuvaa vuosina 1998–2004.
Tuotantoa

| Vuosi | Elokuva | Budjetti | Tuotto Yhdysvalloissa | Tuotto yhteensä |
| --- | --- | --- | --- | --- |
| 1998 | The Big Hit | $13 000 000 | $27 007 143 | $27 007 143 |
| 1998 | Juuret Deltan sydämessä |  | $5 672 903 | $5 672 903 |
| 1998 | Blade | $45 000 000 | $70 087 718 | $131 183 530 |
| 1998 | Futuresport |  |  |  |
| 2000 | Tuntematon vihollinen | $60 000 000 | $30 208 599 | $40 400 425 |
| 2000 | Disappearing Acts |  |  |  |
| 2000 | Nature Boy |  |  |  |
| 2002 | Blade II | $54 000 000 | $82 348 319 | $155 010 032 |
| 2002 | Teräskehä | $20 000 000 | $12 764 657 | $15 220 548 |
| 2004 | Blade: Trinity | $65 000 000 | $52 411 906 | $128 905 366 |
Aiheesta muualla

Amen Ra Films IMDb:ssä (englanniksi)
Tähtitytöt

| Tähtitytöt> Poms |
| --- | --- |

Ohjaaja:  Zara Hayes
Käsikirjoittaja:  Shane Atkinson
Tuottaja:  Rose Ganguzza Celyn Jones Kelly McCormick
Säveltäjä:  Deborah Lurie
Kuvaaja:  Tim Orr
Leikkaaja:  Annette Davey
Koreografi:  Marguerite Pomerhn Derricks
Valmistustiedot
Valmistusmaa:   Iso-Britannia  Yhdysvallat 
Tuotantoyhtiö:   Sierra / Affinity  Mad As Birds  Rose Pictures  Entertainment One 
Levittäjä:  STX Entertainment
Ensi-ilta:  10. toukokuuta 2019 (Yhdysvallat)
Kesto:  90 min
Alkuperäiskieli:  englanti
Budjetti:  10 000 000 dollaria
Tuotto:  16 500 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Tähtitytöt (engl. Poms) on vuonna 2019 valmistunut amerikkalainen komedia, jonka on ohjannut Zara Hayes. Elokuvan pääosissa ovat Diane Keaton, Jacki Weaver, Pam Grier, Celia Weston, Alisha Boe, Phyllis Somerville, Charlie Tahan, Bruce McGill ja Rhea Perlman. Elokuva seuraa eläkeyhteisössä elävää naisryhmää, joka perustaa yhdessä cheerleading-joukkueen. STX Entertainment julkaisi elokuvan Pohjois-Amerikassa 10. toukokuuta 2019.
Juoni

Syöpää sairastava nainen, Martha, päättää luopua syövän jatkohoidoista ja muuttaa New Yorkista eläkeläisyhteisöön nimeltä Sun Springs. Hän tutustuu yhteisöön kuuluvaan Sheryliin, jolle hän kertoo olleensa aikanaan cheerleader. Sheryl kannustaa Marthaa aloittamaan harrastuksen uudestaan ja hetken mietittyään asiaa, Martha päättääkin aloittaa cheerleadingin jälleen. Saadakseen joukkueen kasaan, hän värvää muita yhteisön jäseniä mukaan harrastukseensa. Yhdessä he alkavat treenata kohti cheerleading-kisoja ja lopulta he päätyvätkin esiintymään kisayleisölle.
Rooleissa

| 0 | 1 | 2 |
| --- | --- | --- |
|  Diane Keaton  | … |  Martha   |
|  Jacki Weaver  | … |  Sheryl   |
|  Rhea Perlman  | … |  Alice   |
|  Pam Grier  | … |  Olive   |
|  Celia Weston  | … |  Vicki   |
|  Alisha Boe  | … |  Chloe   |
|  Charlie Tahan  | … |  Ben   |
|  Phyllis Somerville  | … |  Helen   |
|  Carol Sutton  | … |  Ruby   |
|  Ginny MacColl  | … |  Evelyn   |
|  Patricia French  | … |  Phyllis   |
|  Bruce McGill  | … |  Carl   |
|  Dave Maldonado  | … |  Tom   |
|  Alexandra Ficken  | … |  Paige   |
|  Sharon Blackwood  | … |  Gayle   |
|  Karen Beverly  | … |  Barbara   |
|  Steve Kruth  | … |  Ace   |
Julkaisu

Marraskuussa 2018 STX Entertainment hankki elokuvan levitysoikeudet 8–9 miljoonalla dollarilla.  Se julkaistiin Yhdysvalloissa 10. toukokuuta 2019 ja Suomessa heinäkuussa 2019.
Vastaanotto

Tv-maailma-lehdessä 2024 Arto Pajukallio harmitteli, miten kliseisiin ja pinnallisiin juonenkäänteisiin mainiot veteraaninäyttelijät on houkuteltu mukaan. Hän antoi elokuvalle kaksi tähteä viidestä. Helsingin Sanomien Pertti Avola taas näki Hayesin tavassa käsitellä aihettaan turhan sentimentaalisuuden välttämistä mutta silti suoraa käsittelyä vanhenemisen ja kuoleman teemoista.
Aiheesta muualla

Tähtitytöt Internet Movie Databasessa (englanniksi)
Anu Saarela

Anu-Maija Saarela (s. 29. joulukuuta 1958 Multia) on suomalainen juristi ja diplomaatti. Hän toimi Suomen suurlähettiläänä Nikosiassa Kyproksella 2012–2016 ja Tel Avivissa Israelissa 2016–2018. Vuodesta 2019 Saarela on työskennellyt ulkoministeriön oikeuspalvelun apulaisosastopäällikön tehtävässä. Maaliskuussa 2023 hänet nimitettiin suurlähettilääksi Bagdadiin syyskuusta 2023 alkaen.
Saarela on koulutukseltaan oikeustieteen kandidaatti ja ekonomi. Hän aloitti ulkoministeriön palveluksessa vuonna 1987. Saarela on toiminut ministeriössä poliittisella, kauppapoliittisella, hallinnollisella ja oikeudellisella osastolla. Vuosina 2009–2012 hän toimi ministeriön kansainvälisen oikeuden yksikön päällikkönä. Saarela on työskennellyt Suomen edustustoissa myös Berliinissä, Tokiossa, Tukholmassa, Washingtonissa ja Lagosissa.
Anni-Saara Paltto

| Anni-Saara Paltto> Henkilötiedot |
| --- | --- |
Ammatti:  toimittaja
Anni-Saara Paltto on suomensaamelainen Yleisradion saamenkielisen toimituksen Yle Sápmin toimittaja. Paltto on opiskellut alkuperäiskansojen journalismiohjelmassa (Sámi journalistihka mastergráda álgoálbmot perspektiivvas) Saamelaisessa korkeakoulussa Koutokeinossa.
Ammunnan Euroopan-mestaruuskilpailut 2007 - 10 m liikkuvamaali, sekajuoksut, pojat

10 m liikkuvanmaalin, sekajuoksuissa pojat ampuvat 40 laukausta. Joukkuekilpailussa joukkueen muodostavat kolme saman maan kilpailijaa.
Poikien 10 m liikkuvanmaalin, sekajuoksuissa EM-kilpailut 2007 järjestettiin 14. maaliskuuta, Deauvillessä.